ધેધુ ગામમાં દબાણ હટાવ ઝુંબેશ દરમિયાન ૬ ઘટાદાર વૃક્ષોનું સરાજાહેર નિકંદન કાઢવામાં આવ્યુ હતું. ઝાડ કાપનારા અને કાપવાનો આદેશ આપનારા કાયદાથી અજાણ ન હતાં. તેમ છતાં ધોળા દિવસે અને છડેચોક લીલાછમ ઝાડના થડ ઉપર કરવત ફેરવી દેવાઇ હતી. આ ઘટના સામે ગ્રામજનોએ ભારે દુ:ખ વ્યક્ત કરી વિરોધ નોંધાવ્યો હતો. પરંતુ તેમનું સાંભળે કોણ. કેટલાક જાગૃત નાગરિકોએ ભારે હૈયે અફસોસ વ્યક્ત કર્યો હતો કે ‘વાડ ચિભડા ગળે’ ત્યાં અમે શુ કરી શકીએ.